ชิน อุลตร้าแมน

ชิน อุลตร้าแมน (; โรมาจิ: "Shin Urutoraman"; : Shin Ultraman) เป็นภาพยนตร์ญี่ปุ่นแนวไซไฟและถ่ายทำรูปแบบเทคนิคพิเศษ เข้าฉายเมื่อวันที่ 13 พฤษภาคม ค.ศ. 2022 โดยมีชินจิ ฮิงูจิ เป็นผู้กำกับ และฮิเดอากิ อันโนะ เป็นผู้เขียนบท, ร่วมอำนวยการสร้างและร่วมตัดต่อ ภาพยนตร์เรื่องนี้เป็นการตีความ "อุลตร้าแมน" ขึ้นใหม่ โดยเป็นผลงานร่วมระหว่างโตโฮสตูดิโอส์กับชซีเนบาซาร์ นำเสนอโดยสึบุรายะโปรดักชันส์, บริษัท โตโฮ จำกัด และบริษัทคารา เป็นภาพยนตร์เรื่องยาวลำดับที่ 37 ในชุดภาพยนตร์ "อุลตร้าแมน" และเป็นภาพยนตร์โทคุซัตสึชุด อุลตร้าแมน นำมาตีความใหม่โดย อันโนะ และ ฮิงูจิ เป็นลำดับที่ 2 ต่อจาก "ชิน ก็อดซิลล่า" (ซึ่งจะมีภาพยนตร์ "ชิน คาเมนไรเดอร์" ออกฉายในปี ค.ศ. 2023) นำแสดงโดย ไซโต ทาคุมิ , นางาซาวะ มาซามิ , นิชิจิมะ ฮิเดโทชิ , อาริโอกะ ไดกิ , และ ฮายามิ อาคาริ โดยมีอันโนะ และ บิน ฟุรุยะ แสดงเป็นอุลตร้าแมนด้วยเทคนิค Motion Capture
ภาพรวม.
ภาพยนตร์ "ชิน อุลตร้าแมน" ดำเนินการสร้างด้วยเทคนิคพิเศษสมัยใหม่ทั้งหมด พร้อมทั้งปรับเปลี่ยนเนื้อหาและตัวละครบางส่วน ให้มีความสมจริง และร่วมสมัยมากขึ้น แต่ในส่วนบท แอ๊คชั่นต่าง ๆ รวมไปถึงคาแร็คเตอร์สัตว์ประหลาด และมนุษย์ต่างดาว ยังคงสร้างโดยเคารพต้นฉบับซีรีส์ "อุลตร้าแมน" ในปี 1966 ตามที่ผู้สร้างอย่าง ฮิงูจิ ชินจิ และ อันโนะ ฮิเดอากิ ที่ทั้ง 2 ชื่นชอบใน"อุลตร้าแมน"เวอร์ชันดั้งเดิมมาตั้งแต่แรก
นอกจากนี้ ดีไซน์ของอุลตร้าแมนที่นำมาใช้ในภาพยนตร์ ยังเป็นการอ้างอิงจาก ดีไซน์ทั้งเดิมของอาจารย์ โทรุ นาริตะ ที่ไม่มีดวงไฟ คัลเลอร์ไทม์เมอร์ อยู่กลางหน้าอก
การสร้าง.
ชิน อุลตร้าแมน ได้ประกาศสร้างผลงานเมื่อวันที่ 14 ธันวาคม ค.ศ. 2019 ในงาน TSUBURAYA CONVENTION 2019 โดยผู้กำกับ ฮิงุจิ ชินจิ และ ไซโต ทาคุมิ ที่รับบทเป็นพระเอกของเรื่องนี้ได้ไปปรากฎตัวในงานดังกล่าว และได้แถลงข่าวประกาศเปิดตัว ชื่อเรื่อง และ ดีไซน์ของอุลตร้าแมน
ตัวละคร.
หน่วยเฉพาะกิจปราบปรามไคจู.
มีชื่อย่อมาจาก S-Class Species Suppression Protocol เป็นหน่วยงานที่รัฐบาลจัดตั้งขึ้น เพื่อรับมือเหตุการณ์จากสัตว์ประหลาดโดยเฉพาะ โดยบุคลากรแต่ละคน เป็นผู้เชี่ยวชาญเฉพาะทางจากหลากหลายหน่วยงาน มารวมกัน ซึ่งจะประสานงานกับกองกำลังป้องกันญี่ปุ่นเป็นหลัก
รับบทโดย ไซโต ทาคุมิ (斎藤 工)
เจ้าหน้าที่หนุ่มจากกรมตำรวจ ย้ายมาประจำที่หน่วยวิทยะเป็นคนล่าสุด มีนิสัยเงียบขรึม และมักไปไหนมาไหนคนเดียว เขาเสียชีวิตจากแรงกระแทก ในการลงสู่พื้นโลกของอุลตร้าแมน ระหว่างที่เข้าไปช่วยเด็กคนหนึ่งในที่เกิดเหตุ อุลตร้าแมนจึงรับผิดชอบโดยการรวมร่างกับชินจิ ในการแปลงร่างเป็นอุลตร้าแมน เขาจะชู เบต้าแคปซูล ขึ้นแล้วกดปุ่ม แสงสว่างจากเบต้าซิสเต็ม จะห่อหุ้มร่างของเขาและกลายเป็นอุลตร้าแมนในที่สุด หลังจากรวมร่างชินจิจะมีบุคลิกเปลี่ยนไป เนื่องจากจิตของเขายังหลับใหลอยู่ บุคลิกที่เห็นจึงเป็นตัวตนของอุลตร้าแมน 
รับบทโดย นางาซาวะ มาซามิ (長澤 まさみ)
เจ้าหน้าที่หญิงฝ่ายวิเคราะห์ ที่เพิ่งย้ายจากสำนักข่าวกรอง มาประจำที่หน่วยวิทยะ และทำงานเป็นคู่หูกับชินจิ เธอมีทักษะการสืบสวนที่ยอดเยี่ยม และมีคอนเน็คชั่นอยู่หลากหลายวงการ เธอเป็นคนแรกที่รู้ว่า ชินจิคืออุลตร้าแมน 
รับบทโดย ฮายามิ อาคาริ (早見 あかり)
นักชีววิทยาประจำหน่วย ย้ายมาจากกระทรวงศึกษาธิการฯ เธอเป็นคนพูดเร็ว และจะมีคำอังกฤษปนมาด้วยบางครั้ง ปกติเธอจะรับหน้าที่วิเคราะห์ไคจู 
รับบทโดย อาริโอกะ ไดคิ (有岡 大貴)
นักฟิสิกส์ผู้เชี่ยวชาญด้าน ปฏิสสาร มาจากกระทรวงวิทยาศาสตร์ รับหน้าที่ค้นหาวิธีการรับมือไคจู 
รับบทโดย นิชิจิมะ ฮิเดโทชิ (西島 秀俊)
กัปตันหน่วยวิทยะ ผู้มีความสุขุมรอบคอบ โดยเขาย้ายมาจากกระทรวงกลาโหม สามารถวางแผนการทำงานได้อย่างใจเย็น แม้จะอยู่ในสถานการณ์ตึงเครียด ดูแลเอาใจใส่ลูกทีมทุกคนเหมือนครอบครัว
รับบทโดย ทานากะ เท็ตสึชิ (田中 哲司)
ผู้บัญชาการหน่วยวิทยะ เชี่ยวชาญด้านการเมืองและการเจรจาต่อรอง เข้าใจการทำงานของหน่วยวิทยะเป็นอย่างดี และมักจะลงมาดูแลลูกทีมอย่างใกล้ชิด
เพื่อนสนิทของชินจิ เคยทำงานสืบคดีร่วมกัน และเขาดูเหมือนจะรู้ความลับของเหตุการณ์ครั้งนี้ไม่ใช่น้อย
ให้เสียงโดย ทากาฮาชิ อิซเซย์ (高橋 一生)
ชื่อจริงคือ ลิพีอาห์ (Lipiah) มนุษย์ยักษ์ร่างสีเงินจากดวงดาวแห่งแสง เดิมเขามีหน้าที่สำรวจดาวโลก แต่พบเข้ากับเหล่าสัตว์ประหลาดที่มารุกรานอย่างต่อเนื่อง เขาจึงตัดสินใจต่อสู้เพื่อปกป้องโลก จนเริ่มมีความรู้สึกชอบในมนุษย์และดาวโลกนี้ เขาจำเป็นต้องรวมร่างกับ คามินากะ ชินจิ เนื่องจากเป็นต้นเหตุให้ชินจิเสียชีวิต ในการรวมร่างเข้ากัน จำเป็นต้องอาศัย เบต้าซิสเต็ม จากอุปกรณ์ เบต้าแคปซูล มีท่าไม้ตายคือ ลำแสงสเปเซี่ยม และ กงจักร 8 เสี้ยว อุลตร้าแสลช ซึ่งมีพื้นฐานมาจากธาตุ สเปเซี่ยม 133 ซึ่งมีอยู่ในร่างกายของเขา ครั้งแรกที่ปรากฎตัวมีร่างกายสีเงินล้วน หลังจากรวมร่างกับชินจิ จะมีลวดลายสีแดงปรากฎขึ้น และเมื่อสูญเสียพลังงานไป ลายสีแดงจะเปลี่ยนเป็นสีเขียว โดยมีเวลา 3 นาทีในการต่อสู้ 
ให้เสียงโดย ยามะเดระ โคอิจิ (山寺 宏一)
ชาวอุลตร้าจากดวงดาวแห่งแสงอีกคน มีร่างกายสีทองสลับดำ เขารับหน้าที่ให้มาตรวจสอบการทำงานของลิพีอาห์ หรือ อุลตร้าแมน โดยที่นำชีวะอาวุธ เซตต้อน มาด้วย เพื่อทำลายโลกซึ่งถูกลงความเห็นว่าเป็นภัย พร้อมกับนำตัวอุลตร้าแมนกลับไปสอบสวน เนื่องจากเขาทำผิดกฎ แต่เมื่อได้เห็นความมุ่งมั่นในการปกป้องโลก และความรักในมนุษย์ เขาจึงยอมละเว้นดาวโลก และพาร่างอุลตร้าแมนที่บอบช้ำกลับไปยังดวงดาวแห่งแสง
ให้เสียงโดย สึดะ เค็นจิโร่ (津田 健次郎)
โค้ดเนม มนุษย์ต่างดาวหมายเลข 2 ปรากฎตัวต่อหน้าคณะรัฐมนตรี เพื่อยื่นข้อเสนอแลกเปลี่ยนวิทยาการ โดยแลกกับสิทธิการแทรกแซงทุกอย่างบนโลก ซารับได้จับตัวชินจิไปขังไว้ และจำแลงร่างเป็นอุลตร้าแมนออกทำลายเมือง เพื่อใส่ร้ายอุลตร้าแมน ให้ผู้คนเข้าใจผิด และเห็นอุลตร้าแมนเป็นศัตรู แต่เมื่อชินจิถูกฮิโรโกะช่วยออกมาได้สำเร็จ จึงได้แปลงร่างเป็นอุลตร้าแมน และเปิดฉากต่อสู้ จนกระทั่งเผยโฉมหน้าที่แท้จริงออกมา ซารัปมีความสามารถในการปล่อยคลื่นพลังงาน ที่มีคุณสมบัติในการสะกดจิตคน หรือหักเหลำแสงของอุลตร้าแมนได้
รับบทโดย ยามาโมโตะ โคจิ (山本 耕史)
โค้ดเนม มนุษย์ต่างดาวหมายเลข 0 หลังจากซารับพ่ายแพ้ไป เมฟิลัสก็ปรากฎตัวต่อหน้าหน่วยวิทยะเพื่อเจรจา เขาชอบที่จะใช้สันติวิธี และการเจรจาด้วย วาทะศิลป์ที่ยอดเยี่ยม เพื่อให้ได้ในสิ่งที่ต้องการ มีเอกลักษณ์เฉพาะตัวคือ ชอบหยิบยกสำนวนของชาวโลกมาพูด โดยกล่าวว่า "เป็นคำพูดที่ผมชอบมาก" เมฟิลัสได้เสนอมอบ เบต้าบ็อกซ์ อุปกรณ์ที่มีเทคโนโลยีเดียวกับ เบต้าแคปซูล ของอุลตร้าแมน ให้รัฐบาล โดยมีข้อแลกเปลี่ยนคือ ให้ชาวโลกยอมรับตนในฐานะ "เอกอัครราชทูตวิสามัญ ผู้มีอำนาจเต็ม" ซึ่งจะมีสิทธิในการแทรกแซงทุกด้านบนโลกมนุษย์ กล่าวคือยึดครองโลกแบบสันติวิธีนั่นเอง แม้ว่าเขาจะพยายามไปเจรจา เพื่อโน้มน้าวอุลตร้าแมนก่อน แต่ก็ถูกปฏิเสธ อย่างไรก็ตาม เมฟิลัสตัดสินใจทำตามแผนต่อไป พร้อมกับเตือนไว้ว่าอย่าคิดขัดขวาง โดยก่อนที่จะมีการลงนามเซ็นสัญญา อุลตร้าแมนก็ได้มาขวางไว้ จึงเกิดการปะทะกันขึ้น แต่ทั้งคู่มีพลังต่อสู้ที่ทัดเทียมกันมาก จึงไม่มีฝ่ายไหนชนะ กระทั่งอุลตร้าแมนเริ่มสูญเสียพลังงาน แต่อยู่ ๆ เมฟิลัสก็ยอมสงบศึก และถอนตัวกลับไป เนื่องจากหวั่นเกรงต่อผู้ที่จะมาแทรกแซง (โซฟี่)
หนึ่งในไคจูที่ปรากฎตัวเป็นกลุ่มแรก ๆ ออกอาละวาดในเขตเหมือง และภูเขา ถูกปราบโดยกองกำลังญี่ปุ่น ที่ใช้รถถังระดมยิง
พืชดอกขนาดยักษ์ มีอีกชื่อเรียกว่า จูรัน ปรากฎขึ้นกลางกรุงโตเกียว หน้าสถานนีรถไฟ ถูกกองกำลังญี่ปุ่นปราบด้วยการใช้ แก๊สคาร์บอนไดออกไซด์ รวมกับไฟ 
ไคจูมีปีก ที่สามารถพ่นไอเย็นเยือกแข็งออกจากปากได้ มันเปลี่ยนเมืองทั้งเมืองให้กลายเป็นน้ำแข็งในพริบตา กระทั่งกองกำลังญี่ปุ่นสามารถกำจัดมันได้ จากที่นักวิทยาศาสตร์หญิงคนหนึ่ง พบจุดอ่อนของมัน
ไคจูระดับ S รูปร่างคล้ายนกขนาดยักษ์ มีขนสีขาว สามารถกระพือปีกสร้างลมพายุย่อม ๆ ได้ มันอาละวาดในเขตบริเวณปราสาท จังหวัดคุมาโมโตะ และยังสามารถพรางตัวได้ โดยมันได้หนีไปก่อนที่จะถูกโจมตีตอบโต้
ไคจูรูปร่างคล้ายหอยทาก ปรากฎมากกว่า 1 ตัว กลางเมืองในญี่ปุ่น ถูกปราบโดยหน่วยวิทยะ ที่ร่วมมือกับกองกำลังญี่ปุ่น
ไคจูที่กินกัมมันตรังสีเป็นอาหาร สามารถปล่อยลำแสงกัมมันตรังสี ออกจากปากได้ แม้มันจะถูกกำจัดไปแล้ว แต่ศพของมันก็ยังคงแผ่กัมมันตรังสีอยู่ ทำให้การเก็บกวาดเป็นไปอย่างยากลำบาก
ไคจูที่กินพลังงานไฟฟ้าเป็นอาหาร มีเขา 3 เขาที่สามารถปล่อยคลื่นไฟฟ้าแรงสูงได้ และยังสามารถล่องหนได้ชั่วคราว ด้วยพลังงานไฟฟ้าในตัวมัน หน่วยวิทยะได้รับมือด้วยการ ขอให้รัฐหยุดการจ่ายไฟทั่วประเทศชั่วคราว เพื่อล่อให้มันออกจากเขตเมือง และก่อนที่จะตอบโต้ อุลตร้าแมนก็ปรากฎตัวขึ้น และกำจัดมันด้วย ลำแสงสเปเซี่ยม ได้ในนัดเดียว 
ไคจูที่กินกัมมันตรังสี ประเภทเดียวกับปากอส ยิงลำแสงกัมมันตรังสีได้เหมือนกัน แต่กาโบร่ามีเกราะกระดองแข็งห่อหุ้มที่ส่วนหัว และหาง 1 คู่ ซึ่งสามารถหมุนโจมตีได้เหมือนสว่าน ถูกปราบโดยอุลตร้าแมน ซึ่งอุลตร้าแมนนำมันออกไปทำลายนอกชั้นบรรยากาศ เพื่อหลีกเลี่ยงความเสียหาย
สุดยอดชีวอาวุธ ที่โซฟี่นำมาเพื่อใช้ทำลายดาวโลก เนื่องจากทางดวงดาวแห่งแสง มีมติเห็นว่าโลกเป็นภัย เริ่มแรกมันมีขนาดเท่าฝ่ามือ แต่เมื่อโซฟี่กดสวิตช์ทำงาน มันจะค่อย ๆ ขยายตัวเรื่อย ๆ จนกระทั่งมีรูปร่างคล้ายดาวเทียมขนาดยักษ์ สามารถยิงลูกไฟอุณหภูมิ ล้านล้านองศาเซลเซียส ได้ ซึ่งจะเผาไหม้โลกเป็นจุลในพริบตา อุลตร้าแมนจึงต้องหาทางหยุดมันอย่างสุดกำลัง